Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri, Il-membri u l-membri supplenti għandhom jibqgħu fil-kariga sakemm jiġu sostitwiti jew sakemm jerġgħu jinħatru mill-ġdid. Il-membri u l-membri supplenti tal-Kumitat għandhom jinħatru għal perijodu ta' tliet snin, ADOTTA DIN ID-DEĊIŻJONI: Dawn li ġejjin huma b'dan maħtura membri u membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol għall-perijodu mid-29 ta' Frar 2016 sat-28 ta' Frar 2019: Il-Kunsill għandu jaħtar il-membri u l-membru supplenti li għadhom ma ġewx innominati f'data aktar tard. Magħmul fi Brussell, l-24 ta' Frar 2016. Il-Qorti Ewropea tal-Awdituri b'dan tinfurmak li r-Rapport Speċjali Nru 2/2016 "Rapport 2014 dwar is-segwitu tar-Rapporti Speċjali tal-Qorti Ewropea tal-Awdituri" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu jew mill-EU Bookshop: https://bookshop.europa.eu F'din l-opinjoni, il-KEPD jindirizza kwistjonijiet dwar il-protezzjoni tad-data u l-privatezza mqajma mit-tixrid u l-użu ta' teknoloġiji ta' sorveljanza intrużivi. L-użu ta' dawn l-għodod awtomatikament jindika l-ipproċessar ta' data personali u intrużjoni possibbli tal-privatezza: l-għan ewlieni ta' għodod ta' sorveljanza intrużiva huwa li jinfiltraw b'mod remot is-sistemi tal-IT (ġeneralment fuq l-Internet), sabiex jiġu mmonitorjati bil-moħbi attivitajiet ta' dawk is-sistemi tal-IT u biż-żmien, id-data tintbagħat lura lill-utent tal-għodod tas-sorveljanza. Filwaqt li tali għodod jistgħu jkunu strumenti għal użu leġittimu (u regolat) mill-korpi tal-infurzar tal-liġi jew l-aġenziji tal-intelliġenza, huma jistgħu jintużaw ukoll bħala "żwiemel ta' Trojja" biex jevitaw miżuri ta' sigurtà fil-komunikazzjonijiet elettroniċi u fl-ipproċessar tad-data. It-tensjoni bejn l-użu pożittiv tal-għodod tal-ICT u l-impatt negattiv li l-użu ħażin tat-teknoloġija jista' jkollu fuq id-drittijiet tal-bniedem, u speċjalment fuq il-protezzjoni ta' data personali u privatezza, għandha tiġi indirizzata mill-politiki nazzjonali u tal-UE, u mill-atturi involuti kollha fis-settur tal-ICT (żviluppaturi, fornituri ta' servizzi, bejjiegħa, sensara, distributuri u utenti). F'din l-opinjoni, il-KEPD jipproponi li jindirizza t-theddida magħmula mill-użu ta' teknoloġiji ta' sorveljanza intrużivi permezz tal-azzjonijiet li ġejjin: Għandha ssir valutazzjoni tal-istandards eżistenti tal-UE għall-ICTs, bl-għan li tiżdied il-protezzjoni tad-drittijiet tal-bniedem, speċjalment fil-każ tal-esportazzjoni tat-teknoloġija tas-sorveljanza jew tal-interċettazzjoni u servizzi relatati; L-użu u t-tixrid (inkluż fl-UE) tal-għodod tas-sorveljanza u l-interċettazzjoni u servizzi relatati, għandhom ikunu soġġetti għal regolamentazzjoni xierqa, b'kunsiderazzjoni għar-riskju potenzjali tal-ksur tad-drittijiet fundamentali, b'mod partikolari d-drittijiet tal-privatezza u l-protezzjoni tad-data; Il-Kunsill tal-UE, il-Parlament Ewropew, il-Kummissjoni Ewropea u l-EEAS għandhom jiżviluppaw politiki konsistenti u iktar effettivi rigward l-esportazzjoni ta' għodod ta' sorveljanza intrużivi fil-kuntest ta' teknoloġiji li għandhom użu doppju, kemm fil-livell tal-UE kif ukoll fil-livell internazzjonali; Politiki aġġornati għandhom jirregolaw użu ta' "0-jiem" u vulnerabbiltajiet sabiex jiġi evitat l-użu tagħhom għall-ksur tad-drittijiet fundamentali; Il-politiki tal-UE dwar is-sigurtà ċibernetika għandhom jikkunsidraw it-tixrid tat-teknoloġiji tal-interċettazzjoni u s-sorveljanza u jindirizzaw b'mod speċifiku din il-kwistjoni fil-leġiżlazzjoni xierqa; Għandhom jiġu mrawma investimenti fis-sigurtà fuq l-Internet u inizjattivi li jinkludu l-privatezza permezz tat-tfassil ta' soluzzjonijiet teknoloġiċi ġodda; Għandu jitwaqqaf approċċ konsistenti li jagħti protezzjoni internazzjonali lill-informaturi li jikkontribwixxu sabiex jiġi żvelat ksur tad-drittijiet tal-bniedem permezz tal-użu tat-teknoloġiji tal-interċettazzjoni u s-sorveljanza. Magħmul fi Brussell, il-15 ta' Diċembru 2015.
Extracted from C_079_2016.html